cyanic-selkie/wikianc huggingface dataset:
Plunger
Plunger oli ensimmäinen Yhdysvaltain merivoimille rakennettu sukellustorpedovene. Kongressi valtuutti 3. maaliskuuta 1893 hankkimaan aluksen. Tilaus tehtiin Holland Torpedo Boat Co:lle 13. maaliskuuta 1895. Vene ja sopimus kuitenkin peruutettiin huhtikuussa 1900.
Raikuu
Raikuussa sijaitsee kaksi tunnettua Kerimäen nähtävyyttä: Raikuun salpa-asema ja Raikuun kanava. Salpalinja on rakennettu vuosina 1940–1941 ja 1944. Raikuun kanava on puolestaan valtakunnallisesti merkittävä rakennettu kulttuuriympäristö (RKY), jonka vesireitti on avattu myös matkaveneilyn käyttöön.
Sophia Reuter
Vuosina 2003–2004 Reuter toimi alttoviulistina Hampurin filharmonisessa orkesterissa ja tammikuusta 2006 lähtien Duisburger Philharmonikerissa.
CASIC
Tukholman kansainvälinen rauhantutkimusinstituutti (SIPRI) ei omassa arviossaan vielä sijoittanut CASICia maailman 25 suurimman asevalmistajayrityksen joukkoon, sillä SIPRI ei ollut onnistunut löytämään saatavilla olleista lähteistä kyllin täsmällistä kirjallista tietoa arviolleen tämän kiinalaisyhtymän sotilaallisesta liiketoiminnasta. Yhtymän on kuitenkin arvioitu kuuluvan Kiinan viiden suurimman aseteollisuusyhtymän joukkoon.
Sophia Antipolis
Teknopoli sijaitsee Valbonne Sophia-Antipolis’n kunnan alueella. Vaikka kunta ja teknopoli ovat yhtä kokonaisuutta, niin kuitenkin on tehtävä ero asukkaiden nimityksen suhteen. Sophia-Antipolis’in asukkaita kutsutaan ”sophipolitains”-nimellä ja Valbonnen kylän asukkaita kutsutaan nimellä ”valbonnais”.
Arthur Hjelt
Henkilöhistoria
Hjeltin vanhemmat olivat arkkiatri Otto Edvard August Hjelt ja Yolanda Aurora Thuneberg. Hänen veljiään olivat tilastomies ja senaattori August Hjelt, kemisti Edvard Hjelt ja pankinjohtaja Otto Hjelt. Hän pääsi ylioppilaaksi 1886 ja valmistui filosofian kandidaatiksi ja maisteriksi 1890, filosofian lisensiaatiksi 1892, filosofian tohtoriksi 1894, teologian kandidaatiksi 1896, teologian lisensiaatiksi 1901 ja teologian tohtoriksi 1907. Hjelt teki tutkimusmatkan Palestiinaan ja Siinain niemimaalle 1911.
Perunalampi
Maantietoa
Lammen pinta-ala on 1,1 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.
Luettelo pikkuplaneetoista: 14 001–15 000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 14001:stä ja päättyen 15000:een. Kokonaisen luettelon löytää katsomalla Luettelo pikkuplaneetoista.
Dracula Twins
Dracula Twins on Microsoft Windows tasohyppelypeli, jonka on julkaissut ja kehittänyt ruotsalainen kehittäjä-julkaisija Legendo Entertainment. Dracula Twins on peli, jossa on kaksiulotteinen liikkeen kautta elävä ja sarjakuvamainen kolmiulotteinen ympäristö, joka lainaa sen otsikon ja tiettyjä viittauksia klassisesta Bram Stokerin romaanista nimeltään Dracula.
Procolophonomorpha
Taksonomia
Seuraava luokitus perustuu Jalil ja Janvierin vuonna 2005 julkaisemaan fylogeneettiseen analyysiin, jossa keskityttiin pareiasaureihin ja niiden sukulaisiin. Huomaa, että Testudinesin (kilpikonnien) tarkka sijainti on kiistanalainen.
Ballets russes
Ensimmäiset kiertueet ja Mihail Fokinin kausi
Ballets russes oli venäläisen, Aleksandr Benois’n johtaman Mir iskusstva -liikkeen vesa. Pariisissa ryhmän johtohahmoksi nousi Sergei Djagilev, joka oli aiemmin järjestänyt Pariisissa venäläisten kuvataiteilijoiden näyttelyn ja venäläisen musiikin konsertteja, jotka olivat herättäneet suurta kiinnostusta. Suurimman menestyksen saavutti baletti-impressaarioksi ryhtyneen Djagilevin Ballets russes. Balettiryhmästä tuli myöhemmin maailmankuulu ja monet aikakauden merkittävät venäläiset säveltäjät loivat sille teoksiaan ja merkittävät kuvataiteilijat tekivät sille lavastuksia ja puvustuksia. pienoiskuva|265x265px|Saison Russe mainosjuliste 1910 Vuoden 1909 Saison Russeen otettiin esiteltäväksi myös venäläinen baletti. Aluksi Keisarillinen teatteri lupasi lainata Djagileville sekä tanssijat että lavasteita ja pukuja, mutta lupa peruutettiin heti kun harjoitukset alkoivat Eremitaašin teatterissa. Pääsponsori suuriruhtinas Vladimir Aleksandrovitšin kuolema hieman yli kuukautta aiemmin vei mukanaan 100 000 ruplan tuen. Djagilevin onnistui kerätä rahaa Venäjältä, mutta hänen oli luotettava siihen, että teatteripromoottori Gabriel Astruc oli järjestänyt esiintymispaikkoja ja julkisuutta Ranskassa ja että hän myös rahoitti hanketta. Esityspaikaksi kaavaillusta Pariisin Oopperatalosta jouduttiin luopumaan rahoituksen puutteen ja logististen vaikeuksien vuoksi, koska lavasteet piti saada lyhyellä varoitusajalla ja ilmaiseksi.
Léonide Massinen kausi
Kun Lokakuun vallankumouksen myötä Djagilevin suhteet Venäjälle olivat lopullisesti katkenneet, hän joutui yhä enemmän tukeutumaan Pariisin koulukunnan säveltäjiin ja kuvataiteilijoihin. Paradessa alkoi yhteistyö Pablo Picasson kanssa ja syntyi ensimmäinen kubistinen baletti. Picassolla ja Jean Cocteaulla oli baletti pääpiirteissään jo suunniteltuna, kun he saapuivat Roomaan. Musiikin sävelsi Erik Satie, ja teoksen äänimaailma sisälsi myös megafoneja, mekaanisen kirjoituskoneen ääntä ja laivojen sumusireenejä. Paradeen voikin jäljittää monia myöhempiä koreografian, visuaalisten elementtien ja musiikin innovaatioita. Teos aiheutti odotetusti kohua ensi-ilta yleisössä, jossa osa buuasi, sähisi ja huuteli hävyttömyyksiä Picasson lavastuksesta, mutta esityksestä innostunut yleisö vaiensi heidät. pienoiskuva|[[Vatslav Nižinski, L'Apres-midi d'un Faune, mainoskuva 1912]]
George Balanchinen kausi
George Balanchine vastasi neljästä viimeisestä teoksesta. Apollossa vuonna 1929 (myös Apollon musagète, puvut ja lavastus André Bauchant) hän ensimmäisen kerran suuntautui uusklassismiin, jonka kehittäjänä hän on sittemmin tullut tunnetuksi. Balanchine sanoi ettei hän Stravinskyn musiikin kuultuaan nähnyt kuin puhdasta ja valkoista, ja säveltäjä itsekin toivoi varsin klassista koreografiaa. Näiden kahden taiteilijan yhteistyö ja ystävyys jatkuikin pitkään. Vuonna 1928 sai ensi-iltansa myös The Gods Go A-Begging (musiikki Händel, sov. Thomas Beecham, lavastus Léon Bakst, puvustus Juan Gris, libretto Sobeka eli Boris Kochno).
Suihkumoottori
Rakenne ja toiminta
Kaasuturbiini ei periaatteessa ole erityisen vaativa käyttämänsä polttoaineen suhteen. Suihkumoottorissa käytetään polttoaineena kerosiinia, joka muistuttaa lähinnä valopetrolia. Useimmissa suihkumoottoreissa voitaisiin käyttää myös tavallista bensiiniä, mutta se on kalliimpaa ja tulenarkuutensa, suuren haihtuvuutensa, huonon voitelukykynsä ynnä muiden syiden vuoksi muutenkin huonommin suihkumoottorikäyttöön sopivaa. Jotkut moottorit kykenevät hätätilassa käyttämään jopa dieselöljyä.
TPA
TPA voi tarkoittaa seuraavia:
Suihkumoottori
Ohivirtausmoottori
Ohivirtausmoottorissa moottorin ohi johdettavan virtauksen määrää kuvastaa ns. ohivirtaussuhde (BPR), joka määritellään ohivirtauksen massavirran suhteena varsinaisen kaasugeneraattorin eli moottorin läpi menevään massavirtaan. Vanhemmilla, 60–70-luvulla käytetyillä ohivirtausmoottoreilla ohivirtaussuhde oli tyypillisesti 1–2 välillä, mutta nykyisillä tehokkaammilla moottoreilla se on kasvanut luokkaan 5–10.
Suihkumoottorien laskenta
Suihkumoottorien tuottamat työntövoimat voidaan eri tapauksissa laskea seuraavilla yhtälöillä:
Syðrugøta
Laulaja Eivør Pálsdóttir on syntynyt Syðrugøtassa. Syðrugøtassa järjestetään myös G! festivaalit.
Saihō-ji
Temppelialue
Temppeliin kuului Musōn aikaan useita muitakin rakennuksia, jotka ovat sittemmin tuhoutuneet, kuten shoin (luentohalli), jossa Musō työskenteli, ja hōjō eli apotin halli. Rakennukset oli liitetty toisiinsa katetuin käytävin, mikä sai aikaan kiinalaistyylisen tunnelman. 1300-luvulla Saihō-jiä ei tunnettu sammaleesta, kuten nykyään, vaan erityisesti kirsikankukista. Eristäytymisen tai mietiskelyn sijaan temppelin puutarha huviveneineen oli yläluokan juhlapaikka. Sinne tultiin katsomaan myös ruskaa, tosin kuuluisaksi ruskastaan temppeli tuli vasta 1300-luvun lopulla Ashikaga Yoshimitsun valtakaudella.
Kelis
Elämäkerta
Kelis Rogers syntyi Harlemissa Manhattanilla New Yorkissa. Hänen isänsä Kenneth oli helluntailainen jazzlaulaja ja hänen äitinsä Eveliss oli muotisuunnittelija. "Kelis"-nimi on Kelisin vanhempien nimien yhdistelmä.
Lapsena Kelis lauloi kirkkokuorossa ja soitti pianoa, viulua ja saksofonia. Hän kävi yksityiskoulua. Kelis lähti kotoaan 13-vuotiaana mutta jatkoi opintojaan ja 16-vuotiaana hän pääsi Fiorella H. LaGuardian musiikki- ja taidekorkeakouluun, jossa hän perusti ystäviensä kanssa BLU (Black Ladies United) -yhtyeen. Valmistuttuaan koulusta hän perusti The Neptunes -yhtyeen ja muiden yhtyeessä olleiden tuella sai levytyssopimuksen.
Heikinlampi (Ähtäri)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Matoluoman valuma-alueeseen (35.427) se kuuluu. Lammen vedenpinnan korkeus on 159,2 metriä mpy.
Vera Tsu
Nuoruus ja kulttuurivallankumous
Länsimainen musiikki oli tuona aikana kielletty. Sen soittajia ja opettajia vangittiin ja kidutettiin, ja muun muassa kymmenen Shanghain konservatorion professoria teki itsemurhan vainon vuoksi. Tsu harjoitteli kellarissa suljettujen verhojen takana ja hiljaa. Tuohon aikaan ei saanut mistään levyjä tai nuotteja, eikä ollut myöskään kirjakauppoja joista ostaa niitä. Kaikki nuotit joita oli olivat peräisin Neuvostoliitosta tulleilta vierailijoilta saatuja tai kopioituja. Kun joku soittaja saapui sieltä vierailulle, oli hänen nuottejaan ryhmä ihmisiä kopioimassa. Hänen isällään oli tuona aikana myös useita oppilaita joille hän opetti soittamista hiljaa salassa.
Irakin hyökkäys Iraniin vuonna 1980
Eteläisen hyökkäyksen eteneminen
Hyökkäyksen pääpainopiste oli etelässä, jossa Irakin joukot etenivät aluksi 80 kilometriä muutamana ensimmäisenä sotapäivänä. Hyökkäys oli jakautunut kahteen kärkeen, joista toinen lähti Al Amarahista ja toinen Basrasta. Al Amarahin divisioona eteni Dezfulin suuntaan ja Basran divisioona Khorramshahrin ja Abadanin suuntaan. Iranin laivasto tulitti 24. syyskuuta 1980 Basraa, jolloin kaksi suurta öljyterminaalia tuhoutui, joka vaikeutti huomattavasti maalle tärkeää vientiä.
3. marraskuuta 1980 Irakin joukot saavuttivat Abadanin, mutta he eivät päässeet itse kaupunkiin, sillä pieni vallankumouskaartin yksikkö taisteli menestyksekkäästi vastaan. Vaikka Irakin joukot lopulta saartoivat Abadanin kolmelta puolelta ja olivat onnistuneet vallanneet osan kaupunkia, ei kaupunki antautunut. Kaupunginosiin, jotka olivat yhä Iranin hallussa kuljetettiin tarvikkeita ja joukkoja öisin veneillä ja helikoptereilla. Irak piiritti kaupunkia kuukausien ajan, muttei ikinä saanut valloitettua Abadania. Irakin joukkojen komentajat ilmoittivat seuraavana päivänä, että he olivat vallanneet kaupunkiin vievän päätien. Joukot saivat kuitenkin vallattua sillan Abadaniin täysin vasta myöhemmin marraskuussa.
Guinea-Bissau
Portugalin Guinea
Bissausta tuli siirtomaan pääkaupunki vuonna 1941, ja 1951 Portugalin Guineasta tehtiin Portugalin merentakainen provinssi. Aseman muutos oli portugalilaisilta pitkälti näennäinen muutos, millä he pyrkivät välttämään siirtomaapolitiikkaan kohdistuvan kritiikin. Tästä huolimatta Guineassa alkoi voimistua myös itsenäisyysajattelu.
Vapauksien kehitys
Freedom Housen vuoden 2022 raportin mukaan Guinea-Bissaun poliittista järjestelmää on viime vuosina haitannut jakautuminen presidentin ja parlamentin välillä, sekä tärkeimmän poliittisen puolueen sisällä. Kansalaisvapauksien edellytykset ovat vähitellen parantuneet maan toipuessa vuoden 2012 sotilasvallankaappauksen jälkiseurauksista, vaikka poliisi häiritsee edelleen joitain mielenosoituksia. Korruptio on suuri ongelma, jota on pahentanut järjestäytynyt rikollinen toiminta, mukaan lukien huumekauppa.
Urheilu ja vapaa-aika
Jalkapallo on länsimaisista urheilulajeista suosituin, mutta esimerkiksi koripalloa harrastetaan myös. Guinea-Bissaun jalkapallomaajoukkue oli elokuussa 2021 jalkapallon maailmanrankingissa sijalla 109. Se on selviytynyt kolmesti Afrikan-mestaruuskilpailuihin.
Elina Tervo
TV-esiintymiset
Elina Tervo kilpaili Suomen Pelkokertoimessa ensimmäisellä tuotantokaudella ja pääsi finaaliin saakka. Hän osallistui myös Martina ja hengenpelastajat -ohjelmaan vuonna 2014. Elina Tervo järjesti häät yhdessä Minna Saran kanssa ohjelmassa Kaksi julkkista ja yhdet häät. Tervo nähtiin panelistina Tuulitunneli -keskusteluohjelmassa keväällä 2015. Hän on myös osallistunut useisiin tv- ohjelmiin vierailijana kuten Posse ja Hanssin grillissä.
Lakonianvinttikoira
Luonne ja käyttäytyminen
Rotu oli rohkea ja itsevarma. Sitä käytettiin eniten jäniksen metsästykseen.
Alkuperä
Lakonianvinttikoiraa arvostettiin vuosisatojen ajan, ja jopa Shakespeare mainitsi sen. Sen maine levisikin kauas, ja sitä käytettiin jalostukseen laajalti. David Hancockin mukaan voikin olla mahdollista, että mm. hubertuksenajokoira, normandianajokoira, valkoinenajokoira ja chien-gris polveutuisivat lakonianvinttikoiran ja kelttien segusiae-rodun välisistä risteytyksistä.
Muzzy Comes Back
Muzzy Comes Back on brittiläinen BBC:n tuottama vuonna 1989 valmistunut englannin kielen opetusanimaatio. Sarja on jatkoa vuonna 1986 valmistuneelle opetussarjalle Muzzy in Gondoland.
Abis
Abis (engl. Abish) on eräs harvoista Mormonin kirjassa nimeltä mainituista naisista. Hänet kuvataan pakanakuningas Lamonin hurskaaksi palvelijattareksi, jonka ansiosta joukko jumalattomia lamanilaisia kääntyy Kristuksen uskoon.
Jeremy Bentham
Jeremy Bentham (IPA: ) (15. helmikuuta 1748 Spitalfields, Lontoo – 6. kesäkuuta 1832 Spitalfields, Lontoo) oli englantilainen valistusfilosofi, juristi ja uudistaja. Hänet tunnetaan parhaiten utilitarismin kiteyttäjänä, ensimmäisenä feministinä ja eläinten hyvinvoinnin varhaisena puolestapuhujana.
Utilitarismi
Benthamin yksinkertainen ja tasa-arvoinen ihmiskäsitys oli liikaa monelle romantiikan ihmiskäsityksen omaksuneelle, jotka halveksivat kaikkea normaalia ja keskinkertaista. Myös Karl Marx kritisoi Benthamia muun muassa sanoin: tuo 1800-luvun tavallisen porvarijärjen typerän pikkumainen, löyhäsuinen oraakkeli - - mitä naiivimman kuivasti hän edellyttää, että uudenaikainen poroporvari - - on normaali-ihminen. Ei Bentham edellyttänyt keneltäkään kansanhuveissa viihtymistä, hän vain hyväksyi sen. Keskeinen jakolinja oli myös siinä, että Marx puhui Hegelin tavoin yhteisön edusta, kun taas Bentham ei tunnustanut valtiolle mitään ylitsekäyvää etua, vaan katsoi valtion ainoaksi tehtäväksi kansalaistensa palvelemisen: "Entä sitten yhteisön etu, mitä se on? – Sen muodostavien jäsenten etujen summa."
Burhan Haldun
Perimätiedon mukaan Tšingis-kaani on haudattu Burhan Haldunin huipulle.
Kulttuurillinen merkitys
Suojelualueelta on löydetty kaikkiaan yli kolmetuhatta arkeologista kohdetta, joista 1700 on pronssikaudelta ja 550 mongolien ajalta. Siellä on sekä shamanismiin että buddhalaisuuteen liittyviä pyhiä paikkoja, joista osaan on rakennettu ovoo, kivistä koottu kummelia muistuttava alttari.
Stadio Brianteo
Stadio Brianteo (tunnetaan sponsorisyistä nimellä U-Power Stadium) on Italian Monzassa sijaitseva jalkapallostadion. Se toimii AC Monzan kotikenttänä.
Naši
Kreml perusti Našin alkujaan mahdollisen "värivallankumouksen" vastavoimaksi. Järjestön tarkoituksena on kasvattaa Venäjän eliitin nuorisoa isänmaalliseksi. Vuonna 2005 järjestön johtaja sanoi sen aikomuksena olevan "oligarkkisen kapitalismin eliminoiminen."
Tausta
Liike painosti eri tavoin kirjailijoita ja muita taiteilijoita, joiden tuotantoa se piti moraalittomana ja epäisänmaallisena. ”Kuljemme yhdessä” hyökkäsi kirjailija Vladimir Sorokinia vastaan, koska tämän kirjoittamassa kirjassa Sininen läski rienattiin hävyttömällä tavalla Stalinia ja Hruštšovia kuvaten nämä seksuaalisesti perversseiksi. Viktor Jerofejevin kirjoissa oli liikkeen mielestä kiroilua ja muuta pahaa.
Perustaminen
Naši perustettiin antifasistiseksi liikkeeksi kolmea kuukautta ennen kuin Kansallisbolševistinen puolue lakkautettiin ensimmäisen kerran 2005.
Hajaannus, alasajo
Vuoden 2008 alussa Našin toimintaa alettiin organisoida uudelleen. Sille muodostettiin viisi alueosastoa aikaisemman noin 50 osaston sijaan. Uutistoimisto RIA Novostin poliittisen kommentaattorin Dmitri Shusharinin mukaan "uudelleenjärjestelyssä" oli käytännössä kyse järjestön toiminnan jäädyttämisestä.
Ison-Britannian Moskovan-suurlähettiläs
Naši käynnisti joulukuussa 2006 kampanjan Ison-Britannian Moskovan-suurlähettilästä Tony Brentonia vastaan. Našilaiset muun muassa kantoivat suurlähettilään kuvia, joissa oli teksti "loser" (häviäjä) ja keskeyttivät hänen julkisen puheensa. Britannian viranomaiset arvelivat BBC:n julkaiseman artikkelin mukaan kampanjan olleen kosto siitä, että lähettiläs osallistui Venäjän opposition järjestämään konferenssiin Pietarissa heinäkuussa 2006.
Viron patsaskiista
Naši piiritti Viron Moskovan suurlähetystöä Tallinnan Pronssisoturi-kysymyksen vuoksi 27. huhtikuuta – 4. toukokuuta 2007 välisenä aikana. Liikkeen liittokomissaari vaati Viron Moskovan suurlähetystön siirtämistä toiselle paikalle. Protestoijat yrittivät käydä Viron suurlähettilään kimppuun monta kertaa. he repivät 1. toukokuuta Viron lipun alas.
Jacques Lacan
Jacques-Marie-Émile Lacan (13. huhtikuuta 1901 Pariisi – 9. syyskuuta 1981 Pariisi) oli ranskalainen psykiatri ja psykoanalyytikko. Lacan on vaikuttanut psykoanalyysin kehitykseen, kirjallisuuden- ja taiteentutkimukseen sekä teologiaan.
Elämä
Lacan säilyi kuolemaansa asti värikkäänä julkisuuden hahmona, ja hänellä on ollut tiettyä vaikutusta psykoanalyysin kehitykseen, vaikka hän asettuikin opillisesti kulkemaan omaa tietään – tunnuslauseena ”Takaisin Freudiin!”
Rautionlampi
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Vähä Haapajärven valuma-alueeseen (35.428) se kuuluu. Lammen vedenpinnan korkeus on 132,7 metriä mpy.
Walkiakoski (yritys)
Historia
Paperitehdas tuhoutui tulipalossa vuonna 1901 mutta se rakennettiin uudelleen ja uusi tehdas käynnistyi 1902 kolmella paperikoneella. Tehdasta laajennettiin 1905–1907, tällöin rakennettiin sulfiittiselluloosatehdas sulfaattiselluloosatehtaan viereen ja molempia tehtaita varten yhteinen höyryvesivoima-asema. Lisäksi sulfaattiselluloosatehtaan yhteyteen valmistui valkaisuosasto ja uusi paperikone. Kaikki tuotettu selluloosa käytettiin paperin valmistukseen. Paperituotannosta 70 prosenttia meni Venäjälle, 14 prosenttia Englantiin ja noin 10 prosenttia kotimaahan.
Tehtaan paperikoneet
Tehtaalla on ollut yhteensä kuusi paperikonetta: parhaimmillaan 4 konetta ja lopetusvaiheessa yksi kone.
Harvester of Sorrow
Kappale on tempoltaan hidas, mutta aggressiivinen ja sisältää raskaan kitarariffin.
Lampi (Peränne)
Maantietoa
Lammen pinta-ala on 1,4 hehtaaria, se on 250 metriä pitkä ja 100 metriä leveä. Sillä ei ole kartan mukaan saaria. Sen rantaviivan pituus on 600 metriä.
Miesten Superpesiksen kausi 2003
Lohkojako
Etelä
Ahti Karjalainen
Karjalainen ja yöpakkaset
Syksyllä 1958 maalaisliiton eduskuntaryhmä päätti lähes yksimielisesti, että puolue lähtee K.-A. Fagerholmin muodostamaan enemmistöhallitukseen. Myös Karjalainen kannatti puoluehallituksen kokouksessa hallitukseen osallistumista. Kun Urho Kekkonen nimitti hallituksen ja ryhtyi heti sen jälkeen kaatamaan sitä, myös Karjalainen muutti mielensä. Tavatessaan Neuvostoliiton Helsingin-suurlähetystön lähetystösihteerin Viktor Vladimirovin syyskuussa 1958 Karjalainen tiedusteli, eikö Moskova voisi ilmoittaa, ettei se hyväksy tehtyä hallitusratkaisua. Samana syksynä Karjalainen julkaisi Maakansassa pitkän artikkelin, jossa hän katsoi hallituksen epäonnistuneen sen vuoksi, että maalaisliitto päätti mennä hallitukseen yhdessä Neuvostoliiton epäsuosiossa olleiden tannerilaisten sosialidemokraattien eikä SDP:n opposition – niin kutsuttujen skogilaisten – kanssa. Fagerholmin hallitus kaatuikin niin kutsuttuihin yöpakkasiin.
Sorsan I hallitus
Karjalaisen ministeriura jatkui pääministerin sijaisena ja ulkoministerinä Sorsan I hallituksessa 1972–1975. Sorsan hallituksen aikana solmittiin 1973 EEC- ja SEV-vapaakauppasopimukset ja Suomessa pidettiin myös ensin ETYK:n ulkoministerikokous 1973 ja sitten varsinainen ETYK-kokous loppukesällä 1975 Sorsan hallituksen jo erottua. Presidentti Kekkosen 1974 päättynyttä toimikautta jatkettiin poikkeuslailla neljällä vuodella vuoteen 1978 saakka. Karjalaisen ja Kekkosen välille syntyi myös 1970-luvun alkuvuosista lähtien kitkaa, kun Kekkonen alkoi pitää Karjalaista kilpailijanaan ja oli muun muassa nyreissään siitä, että Karjalainen oli vuonna 1972 ehdottanut Kekkosen toimikauden jatkamista vain neljällä vuodella. Näkyvimpiin oppositiopoliitikkoihin kuulunut Tuure Junnila epäili Karjalaisen ehdottaneen Kekkoselle neljän vuoden jatkoaikaa presidenttinä voittaakseen aikaa ja kohentaakseen jälleen osakkeitaan poliittisessa pörssissä.
Sorsan ensimmäinen hallitus kaatui sisäisiin erimielisyyksiinsä juuri ETYK-kokouksen alla ja Kekkonen nimitti valtakunnansovittelija Keijo Liinamaan muodostaman hallituksen. Ulkoministerinä oli Olavi J. Mattila ja konferenssin valmisteluun keskeisesti osallistunut – ja siitä myös kansainvälistä tunnustusta saanut – Karjalainen Suomen valtuuskunnassa keskustan edustajana. Marraskuun lopulla 1975 Kekkonen kutsui Karjalaisen ja Johannes Virolaisen puhutteluun Tamminiemeen ja moitti heitä keskinäisestä riitelystä, minkä vuoksi kumpaakaan ei otettaisi Martti Miettusen "hätätilahallitukseen". Karjalainen ja Virolainen kiistivät Kekkosen väitteet ja vakuuttivat yhteistyönsä olevan erinomaista joistakin näkemyseroista huolimatta.
Miettusen III hallitus
Neuvostoliittolaiset ”Suomen ystävät” pyrkivät osaltaan saamaan Kekkosen ja Karjalaisen välejä jälleen kuntoon. Neuvostoliiton pääministeri Aleksei Kosygin vieraili Suomessa maaliskuun lopulla 1977 osallistuen Loviisan ydinvoimalan ja Rautaruukin Raahen terästehtaan vihkiäisiin. Yhteisellä matkalla Loviisasta Raaheen presidentti Urho Kekkosen kanssa Kosygin yritti ottaa puheeksi Karjalaisen ja Kekkosen välirikon, mutta Kekkonen ei suostunut keskustelemaan asiasta. Samana vuonna ilmestyi suomeksi nimimerkkien T. Bartenjev ja J. Komissarov kirja Kolmekymmentä vuotta hyvää naapuruutta, jossa korostettiin Karjalaisen asemaa Keskustapuolueen huomattavimpana poliitikkona ja Suomen ulkopolitiikan keskeisenä toteuttajana.
Erottaminen Suomen pankin pääjohtajan virasta
Suomen Pankin johtokunnan jäsen Harri Holkeri, joka oli jo pitkään seurannut huolestuneena virkaveljensä tilaa, tarjoutui kesäkuussa 1981 ohjaamaan Karjalaisen katkaisuhoitoon joko Sveitsiin tai Yhdysvaltoihin. Karjalainen tarttui Holkerin ehdotukseen ja valitsi Sveitsin, jonne Holkeri ja pankinjohtaja Pentti Koivikko hänet saattoivat. Loppukesällä 1981 Karjalainen palasi Sveitsistä virkistyneenä ja hoikistuneena ja hänen raitistumisensa julkistettiin näyttävästi. Tappiotaan Johannes Virolaiselle keskustan presidenttiehdokkaan valinnassa Karjalainen ei kuitenkaan henkisesti kestänyt, ja sen jälkeen hän alkoholisoitui uudelleen.
Costel Pantilimon
Costel Fane Pantilimon (s. 1. helmikuuta 1987 Bacău, Romania) on romanialainen jalkapalloilija, pelipaikaltaan maalivahti. Hän edustaa englantilaisseura Nottingham Forestia.
Maajoukkueura
Pantilimon pelasi Romanian alle 17-, 19- ja 21-vuotiaiden maajoukkueissa. Ensimmäisen A-maaottelunsa hän pelasi Georgiaa vastaan marraskuussa 2008. Ensimmäisen arvokilpailujen karsintaottelunsa hän pelasi MM-karsintaottelussa Färsaaria vastaan lokakuussa 2009. Kaikkiaan hän on pelannut viisi EM- ja kaksi MM-karsintaottelua. Hän kuului Romanian joukkueeseen EM-kilpailuissa 2016, muttei päässyt pelaamaan yhtään ottelua.
Ranskan ympäriajo 2007 – Prologista 10. etappiin
right|thumb|250px|Ranskan ympäriajon 2007 ensimmäisen etapin kilpailijat ennen lähtöä Tämä on luettelo ja selostus vuoden 2007 Ranskan ympäriajon prologista sekä etapeista 1–10.
6. etappi
Ranskan ympäriajon kuudes etappi ajettiin tasamaakilpailuna 13. heinäkuuta, joten kirimiehet olivat jälleen keskeisissä rooleissa. Kilpailun aikana jätettiin taakse Burgundin alue ja saavuttiin etelämpänä sijaitsevaan Rhône-Alpesin alueelle. Kisa alkoi Semur-en-Auxoisista ja päättyi Bourg-en-Bresseen. Pituutta matkalla oli tasan 200 kilometriä.
Huvivero
Huviveroa kutsuttiin osin myös sotaveroksi. Keisarin armollisessa asetuksessa julkisista näytännöistä ja huvitilaisuuksista kannettavasta  väliaikaisesta  verosta  joulukuussa  1914  säädettiin pääsymaksuista kannettavaksi sodan aikana erityinen valtiolle menevä vero. Vero säädettiin niin sanottuna sotaverona ilman eduskuntamme myötävaikutusta. Huvivero ymmärrettiin  aluksi  lähinnä ylellisyysveroksi. Vuodesta 1915 aina vuoteen 1981 saakka huvivero perittiin pääsylippujen leimaverona. Leimaveron perinnässä käytettiin alkuun tavallisia postimerkkejä, joissa oli ylimääräinen hammaste keskellä vaakasuoraan. Pääsymaksullisen tilaisuuden järjestäjien tuli anoa järjestämislupa ja ostaa näitä merkkejä. Ne kiinnitettiin pääsylippuun siten, että puolet postimerkistä oli pääsylipulla ja puolet sen kantaosalla. Tämä liitettiin poliisille toimitettavaan tilitykseen tilaisuuden jälkeen. Leimaveropostimerkkejä tunnetaan erilaisin arvoin runsaat sata. Ne olivat käytössä kesään 1920 asti.
Morton Downey Jr.
Kiistelyt
Downeyn ohjelman suosion alkaessa laskea 1989, hän oli mukana välikohtauksessa San Franciscon lentokentän vessassa. Hän väitti uusnatsien hyökänneen hänen kimppuunsa, maalanneen hakaristin hänen kasvoihinsa ja yrittäneen ajella hänen päänsä paljaaksi. Jotkin epäjohdonmukaisuudet Downeyn tarinassa (kuten se että hakaristi oli maalattu väärinpäin, mikä viittasi siihen, että Downey oli maalannut merkin itse), ja poliisien epäonnistuminen tukevien todisteiden löytämisessä saivat monet uskomaan että tapaus oli huijausta ja huomion etsintää. Muutaman kuukauden kuluttua ohjelma lopetettiin.
VidCon
2015 (6. VidCon)
Vuonna 2015 VidCon järjestettiin 23.-25. kesäkuuta ja ensimmäistä kertaa se täytti koko Anaheimin kongressikeskuksen. Tapahtumaan osallistui yli 300 YouTube-videoiden tekijää, ja ensimmäistä kertaa kävijöiden oli varattava aika kuukautta etukäteen tavatakseen haluamansa tekijän. Kävijöitä tapahtumassa oli 19 500.
Suomen evankelis-luterilaisen kirkon historia
Ruotsin valtionkirkko
Lukutaidon ja Katekismuksen opetus alkoi 1600-luvulla. Ensimmäinen suomenkielinen Raamattu painettiin vuonna 1642. Vähä-katekismuksen pääkappaleiden ulkoaosaaminen oli ehtona ehtoolliselle ja avioliittoon pääsylle. Tuolloin pidettiin myös kinkereitä.
Itsenäinen valtionkirkko
1800-luku oli suomalaisten herätysliikkeiden aikaa. Savoon ja Pohjanmaalle syntyi herännäisyys. Karjalaan ja Satakuntaan syntyi rukoilevaisuus. Varsinais-Suomeen syntyi evankelisuus, ja lisäksi Ruotsin Lapista saapui lestadiolaisuus. Herätysliikkeitä ja maallikkotoimintaa vastaan säädetty konventikkeliplakaatti lakkautettiin vuonna 1869, ja herätysliikkeet saivat vapauden toimia kirkossa.
Kirkon asema pysyi suurelta osin ennallaan sen jälkeenkin, kun Suomi vuonna 1809 oli liitetty autonomisena suuriruhtinaskuntana Venäjään. Suomen kirkko erosi samalla hallinnollisesti Ruotsin kirkosta, mutta vuoden 1686 kirkkolaki pysyi voimassa. Venäjän keisari toimi nyt Ruotsin kuninkaan sijaan Suomen evankelis-luterilaisen kirkon päämiehenä ja käytti valtaansa viranomaisten välityksellä siitä huolimatta, että kuului itse toiseen, ortodoksiseen kirkkokuntaan. Turun piispa sai vuonna 1817 arkkipiispan arvon.
Toisen maailmansodan jälkeen
Sotien jälkeen kirkossa vaikutti niin kutsutun asevelipapiston kirkollisen uudistaminen, joka sisälsi uusien työmuotojen viriämistä sekä hengellistä herätystä. Sotien jälkeen Suomen kirkko liittyi Luterilaiseen maailmanliittoon ja sai kansainvälistä apua erityisesti Ruotsin, Tanskan ja Yhdysvaltojen luterilaisilta kirkoilta sekä Sveitsin evankeliselta kirkkoliitolta. Avustustoiminta johti nykymuotoisen Kirkon Ulkomaanavun perustamiseen. Lukuisat Pohjois- ja Itä-Suomen kirkot sekä monet kirkollisten järjestöjen ja laitosten toimitilat ovat esimerkki kirkkojenvälisestä avustustyöstä.
Papin virka avattiin naisille vuonna 1988. Naispappeuden sallivan päätöksen jälkeen monet herätysliikkeet kirkon piirissä pitäytyivät kirkon aiempaan käytäntöön, eivätkä kutsuneet järjestämiinsä tilaisuuksiin opetus- tai puhujatehtäviin taikka jumalanpalvelusta toimittamaan naispuolisia pappeja. Myös osa seurakuntapapistosta vastusti naispappeutta. Pappisliiton hallitus hyväksyi vuonna 1987 niin sanotut ajo-ohjeet, joiden mukaan papinviran haltijalla oli oikeus väistyä jumalanpalvelusyhteistyöstä, mikäli hän ei katsonut voivansa toimittaa jumalanpalvelusta yhdessä toisten kanssa.
Iikka Kangasniemi
Seuraura
Kangasniemi syntyi Oulussa, mutta muutti perheineen jo varhain lapsena Vantaalle. Hän aloitti jääkiekkoilun 4–5-vuotiaana Kiekko-Vantaassa, josta Kangasniemi siirtyi 13-vuotiaana Karhu-Kissoihin. Kaudella 2010–2011 hän oli C-nuorten SM-karsinnoissa tehoilla 9+1=10 joukkueensa paras maalintekijä ja Kangasniemi jakoi Karhu-Kissojen sisäisen pistepörssin voiton Niklas Anderssonin kanssa. Kaudella 2011–2012 hän oli B-nuorten I-divisioonan karsinnoissa joukkueensa paras pistemies ja maalintekijä tehoilla 7+10=17. Kangasniemi siirtyi kuitenkin kesken kauden Espoo Bluesin B-nuorten kakkosjoukkueeseen pelaamaan B-nuorten I-divisioonaa.
Pelityyli
Kangasniemen HIFK:n kotisivuille antaman henkilökuvan mukaan hänen suurimpiin vahvuuksiinsa kuuluu rannelaukaus, peliäly ja lähtönopeus. Kangasniemi paikkaa pienen kokonsa tuomia rajoitteita mm. luistelunopeudellaan, vaikka hän on kokoisekseen myös suhteellisen vahva kaksinkamppailuissa.
Helge Halsti
Halsti oli KP:n puoluesihteerinä vuosina 1960–1965 ja sen seuraajaksi perustetun LKP:n puoluesihteerinä vuosina 1965–1968. Hän kuului Lahden kaupunginvaltuustoon vuosina 1955–1972 ja kaupunginhallitukseen 1970–1976 ja oli presidentin valitsijamiehenä vuoden 1968 vaaleissa. Lisäksi Halsti oli KP:n ja sittemmin LKP:n julkaiseman Polttopiste-lehden päätoimittaja ja kuului LKP:n edustajana vaalilakikomiteaan, joka valmisteli vuoden 1969 puoluelain. Hän osallistui K. J. Ståhlberg -säätiön perustamiseen ja toimi sen puheenjohtajana vuodesta 1985.
Aktionin taistelu
Aktionin taistelu tai latinalaisessa muodossa Actiumin taistelu käytiin vuonna 31 eaa. lähellä Aktionia Kreikassa. Marcus Agrippan johtamat Octavianuksen joukot murskasivat Marcus Antoniuksen ja Kleopatra VII:n vastarinnan. Antonius ja Kleopatra pakenivat Egyptiin, jossa he tekivät lopulta itsemurhan.
Taistelun myötä Octavianus eli Augustus varmisti ylivaltansa valtakunnassa. Augustus laski virkakautensa keisarina alkaneen Aktionin taistelusta. Taistelua pidetäänkin usein Rooman tasavallan loppuna ja keisarikunnan alkuna.
Tausta
Julius Caesarin murhan jälkeen Caesarin perillinen Octavianus, Marcus Antonius ja Lepidus liittoutuivat ja muodostivat toisen triumviraatin. Seuranneessa sodassa vuonna 42 eaa. triumvirit kukistivat Caesarin murhaajat Gaius Cassius Longinuksen ja Marcus Junius Brutuksen. Tämän jälkeen he jakoivat Rooman valtakunnan keskenään. Antonius sai valtakunnan itäosan, Octavianus länsiosan. Lepidukselle jäi lopulta vain Africa.
Samalla kun Antonius järjesti valtakunnan hallintoa idässä, Octavianus kukisti Sisiliaa hallinneen Sextus Pompeiuksen ja riisti Lepidukselta tällä vielä jäljellä olevat legioonat ja alueet.
Taistelun jälkeen
Taistelun jälkeen Antonius pakeni Egyptiin. Octavianus seurasi ja toisen taistelutappion jälkeen Antonius teki itsemurhan. Myös Kleopatra riisti hengen itseltään (legendan mukaan antamalla käärmeen purra itseään) kuultuaan, että Octavianus aikoi esitellä kuningatarta triumfissa palattuaan Roomaan. Kleopatran ja Caesarin poika Caesarion murhattiin.
Metsä Board Simpele
Arkittamo
Arkittamossa on viisi arkkileikkauslinjaa (arkkileikkuria) sekä kaksi pakkauslinjaa. Arkittamon arkituskapasiteetti on 240 000 tonnia vuodessa, mikä tekee siitä maailman suurimman taivekartongin arkittamon.
Avet
Avetissa on järjestetty alppihiihdon maailmancupin naisten suurpujottelu- ja pujottelukilpailut kaudella 2012. Sillä järjestettiin maailmancupkauden finaalien tekniikkalajikilpailut vuosina 2019 ja 2023.
Keijo Liinamaa
Valtakunnansovittelijana
Vuonna 1967 pääministeri Rafael Paasio antoi Liinamaalle erityistehtävän: Liinamaan piti neuvotella työmarkkinaosapuolien kanssa keskitetystä palkkaratkaisusta estääkseen inflaation, jonka palkankorotukset olisivat aiheuttaneet. Tämä johti 27.3.1968 allekirjoitettuun ensimmäiseen tulopoliittiseen kokonaisratkaisuun, jonka yhteydessä kiiteltiin erityisesti Liinamaan neuvottelutaitoja. Kaksi ensimmäistä TuPo-sopimusta nimettiinkin hänen mukaansa Liinamaa I:ksi ja Liinamaa II:ksi.
Ministerinä
Liinamaasta kaavailtiin ennen hänen kuolemaansa poliittisen hallituksen pääministeriä.
Superlatiivi
Esimerkkejä superlatiivista ruotsinkielisin sanoin
Adjektiivin pääte ruotsinkielisissä sanoissa on ast. Joskus se voi olla myös pelkkä st.
Vesileima
Yleinen historia
Vesileimapaperin valmistus koneellistui 1800-luvulla. Sylinterin avulla paperimassan altaasta nostavan paperikoneteknologian kehitti John Dickinson vuonna 1808. T. J. Marshall kehitti egutöörin Englannissa vuonna 1825.
Egutöörimenetelmä
Menetelmässä on huomioitava perinteiseen käsityönä tapahtuvaan paperinvalmistukseen verrattuna paperin venyminen egutöörin vaikutuksesta. Mittatarkassa vesileima-aiheessa tulee kompensoida prosessin aiheuttama venymä. Koska perinteisessä paperinvalmistuksessa vesi valuu alas vesileima-aiheen läpi egutöörin puolestaan muodostaessa vesileiman jo kuivumisen aloittaneen liikkeessä olevan paperin pinnalle ylhäältä päin, tulevat käsin valmistetut vesileimat aina olemaan selkeämpiä ja yksityiskohtaisempia kuin konevalmisteiset.
Sylinterivesileima
right|thumb|250px|Havainnekuva sylinterimenetelmän toimintaperiaatteesta. Valmistettaessa vesileima sylinteritekniikalla rautalankaverkolla päällystetty sylinteri pyörii paperikoneen alkupäässä perälaatikossa puoliksi vedenpinnan alla. Sylinterin sisällä oleva imu vetää sulppua sylinteriä vasten. Sylinteri nostaa sulpun perälaatikosta viiralle. Viiran päällä vesileima-aiheen painavan egutöörin sijasta vesileima-aihe voidaan kiinnittää tai muotoilla myös tähän sylinteriin. Vesileima luodaan yleisimmin sylinterin pinnassa olevan reliefin avulla.
Työnkulku luonnoksesta sylinterille
Vesileima-aiheen aineiston viimeistelyä seuraa tyypillisesti asiakashyväksyntä. Aineiston avulla voidaan valmistaa myös lopputulosta jäljittelevä simulaatio, päätöksenteon helpottamiseksi.
Hyväksytystä vesileima-aiheesta tehdään 3D-muunnos korkopuristustyökalun kaiverrusta varten. Korkopuristustyökalu sisältää tyypillisesti naaraskappaleen ja uroskappaleen. Naaraskappaleessa pinnan tasoa syvemmällä olevat kohdat ovat uroskappaleessa kohollaan ja päin vastoin. Kappaleet kiinnitetään hydrauliseen puristimeen, jolla vesileima-aihe puristetaan kappaleiden väliin sijoitettuun verkkoon. Tässä vaiheessa on mahdollista valmistaa testiympäristössä ensimmäinen todellinen vedos vesileimasta ennen kokonaisen sylinterin valmistuksen aloittamista. Kokonaiseen sylinteriin vesileima-aihe toistetaan prosessin edellyttämän jakomitan ja asemoinnin mukaisesti. Tämän jälkeen verkko on valmis kiinnitettäväksi sylinterin ympärille.
Jean-Bédel Bokassa
Presidenttinä
Bokassa julisti vallankaappauksen jälkeen 1. tammikuuta 1966 itsensä presidentiksi ja pääministeriksi. Bokassa lakkautti pian perustuslain, hajotti parlamentin ja siirsi kaikki hallinnolliset asiat valitsemallaan hallitukselle.
Kortejärvi (Kiikka)
Maantiede
Järven pinta-ala on 20,7 hehtaaria ja sen pituus on 1,2 kilometriä ja leveys 200 metriä. Järveen ei ole tulo-ojia. Järven luusua sijaitsee järven itärannalla, josta saa alkunsa 300 metriä pitkä Kravioja, joka laskee Syväjärveen. Vedet päätyvät lopulta Kiimajärveen, josta ne laskevat Kikkelänjoen kautta Kokemäenjokeen Kiikassa.
Järven rantaviiva on 3,4 kilometriä pitkä ja ranta on pääosin moreeni- ja kalliopohjaista metsämaastoa. Avoveden määrä on vähäinen, sillä järvi on ruohottunut lähes umpeen. Saaria on neljä, mutta ne ovat pieniä luotoja. Rannalla sijaitsee yksi tila, jonne pääsee Syväjärven ja Kortejärven välistä kulkevalta tieltä.
Hannu Salmi
thumb|250px|Hannu Salmi [[Turun kansainväliset kirjamessut|Turun kirjamessuilla 2010.]] Hannu Juhani Salmi (s. 14. toukokuuta 1961 Turku) on suomalainen filosofian tohtori, yleisen historian dosentti ja kulttuurihistorian professori Turun yliopistossa. Hänet tunnetaan laaja-alaisena historioitsijana, joka on erikoistunut 1800-luvun kulttuurihistoriaan sekä audiovisuaalisen kulttuurin historiaan.
Elämä ja ura
Salmi on kirjoittanut laajasti wagnerismin historiasta, populaari- ja mediakulttuurista, suudelman kulttuurihistoriasta sekä suomalaisen mykkäelokuvan historiasta. Elokuvahistorian dosentti Veijo Hietala on pitänyt tutkimusta ''Kadonnut perintö. Näytelmäelokuvan synty Suomessa 1907–1916'' (2002) ”suomalaisen elokuvakulttuurin kannalta Suomen kansallisfilmografiaan vertautuvana kulttuuritekona”.
Pierre-Marie Coty
Pierre-Marie Coty (22. marraskuuta 1927 – 17. heinäkuuta 2020) oli norsunluurannikkolainen roomalaiskatolinen piispa. Hänet vihittiin papiksi 19. heinäkuuta 1955 ja nimitettiin Daloan hiippakunnan piispaksi 20. marraskuuta 1975. Piispaksi vihkiminen seurasi 4. tammikuuta 1976. Pääkonsekraattorina toimi Bernard Yago, jota avustivat Pierre-Eugène Rouanet ja Eugène Abissa Kwaku.
Syväjärvi (Kiikka)
Historiaa
Daniel Ekmanin kartassa 1700-luvun alusta järven nimi kirjoitettiin "Sÿwajerfwi".
Riigikogu
Riigikogu on Viron tasavallan 101-jäseninen yksikamarinen parlamentti. Riigikogussa toimii 11 pysyvää valiokuntaa, minkä lisäksi sillä on oikeus perustaa väliaikaisia erityisvaliokuntia esimerkiksi perehtymään tiettyihin asioihin. Viron perustuslain mukaan Riigikogu käyttää maassa lainsäädäntövaltaa. Riigikogun tehtäviin kuuluu myös valtion budjetin hyväksyminen ja kansainvälisten sopimusten ratifiointi. Riigikogu nimittää virkoja presidentin ehdotuksesta ja se pystyy ilmaisemaan epäluottamuslauseen hallitusta kohtaan.
Uutisvuoto
Merkittäviä jaksoja
Vuoden 2000 presidentinvaalien 2. kierroksen alla vieraina olivat presidenttiehdokkaat Tarja Halonen ja Esko Aho, vuoden 2006 vaalien toisen kierroksen alla Tarja Halonen ja Sauli Niinistö ja vuoden 2012 vaalien toisen kierroksen alla Pekka Haavisto ja Sauli Niinistö.
Lämmittelyohjelma
Kun Uutisvuotoa esitettiin lauantai-iltaisin Ylellä, oli tapana esittää ennen ohjelmaa toinen, 15-minuuttinen ajankohtaissatiiri. Ensimmäinen "lämmittelyohjelma" oli Iltalypsy. Se oli lämmittelynä Uutisvuodon alusta 7. huhtikuuta 2001 saakka.
Salainen ikkuna
Juoni
Hänen entinen vaimonsa Amy tulee käymään mökillä tuodakseen hänelle eropapereita joihin hän tarvitsee Mortin allekirjoituksen, hän näkee Shooterin nimen olevan kaiverrettu jokaiseen talossa olevaan paikkaan. Pian kun Amy etsii Raineya, Rainey avaa oven ja näyttäytyy vaimolleen. Hänen sivuillensa on kaiverrettu "Shoot Her", suomeksi "ammu hänet" ja viittaa Shooterin nimeen. Niinpä Amy lähtee karkuun lyömällä Raineya, mutta Rainey ottaa isohkon kiven ja iskee sillä pakenevan auton lasia ja vetää naisen ulos sieltä. Hän sanoo olevansa kyllästynyt leikkimään ja ottaa koirassaan olleen ruuvimeisselin ja iskee Amya jalkaan. Amy raahautuu pihalle tuskissaan. Mort ottaa lapion käteen ja on juuri iskemässä, kun kuulee Amyn nykyisen miehen Tedin äänen. Hän tulee etsimään vaimoaan, mutta Mort väijyy oven vieressä ja iskee Tediä lapiolla kasvoihin, mikä saa Tedin taintumaan. Sitten Rainey iskee Tedin kuolleeksi. Hän tappaa myös vaimonsa.
Kaitajärvi (Kiikka)
Kaitajärvi on Pirkanmaalla Sastamalassa Kiikassa sijaitseva järvi, joka kuuluu Kokemäenjoen vesistön Kokemäenjoen alueen Kikkelänjoen valuma-alueeseen.
Albrekt Brandenburgilainen
Albrekt kuului Hohenzollernin suvun ansbachilaiseen haaraan. Hänen tultuaan Saksalaisen ritarikunnan suurmestariksi hänen poliittiset ja hallinnollisen kykynsä pelastivat ritarikunnan silloisesta alennustilastaan. Kun hän kuitenkin myöhemmin asettui kannattamaan Martti Lutheria, joka kapinoi katolista kirkkoa ja Pyhää roomalaista keisarikuntaa vastaan, hän muutti ritarikunnan hallitseman valtion protestanttiseksi Preussin herttuakunnaksi, jossa herttuan asema oli perinnöllinen, joskin hän tämän vuoksi joutui alistumaan enonsa, Puolan kuningas Sigismund I:n vasalliksi. Tämä järjestely vahvistettiin Krakovan rauhansopimuksella vuonna 1525. Albrekt vannoi henkilökohtaisesti uskollisuudenvalan Sigismundille, minkä vastineeksi hän ja hänen perillisensä saivat herttuan arvon.
Taisto Mäki
Ura
Mäen kerrotaan juosseen usein 23 kilometrin työmatkansa silloisen Alkoholiliikkeen varastolta Katajanokalta kotiinsa Rekolaan. Talvisodan aikaan hän teki Paavo Nurmen kanssa rahankeruumatkan Yhdysvaltoihin.
Intel iAPX 432
New Yorkin Timesin vuoden 1998 artikkelin mukaan: "i432-mikroprosessorista tuli yksi modernin tietojenkäsittelyn suurimmista katastrofeista". Sen kilpailija Motorola 68000 oli 5–10 kertaa nopeampi ja i432 vedettiin pian markkinoilta.
Suunnittelu
Toinen erikoisuus on että tavujen ja sanojen rajat jätettiin pois. Käskyjen ja datan pituus määriteltiin bitteinä. Laitteistolla toteutettu bittien siirtäjä muunsi tavuittain osoitettavan muistin bittivirraksi.
Suoritin toteutettiin kahdella erillisellä integroidulla piirillä teknisten rajoitusten vuoksi. 43201 ja 43202 piirit muodostivat muodostivat varsinaisen suorittimen (General Data Processor, GDP). Lisäksi käytettiin yleensä I/O-ohjauspiiriä 43203 (Interface Processor, IP). Nämä kolme piiriä koostuvat noin 150 000 transistorista, kun Motorola 68000 (1979) sisälsi nimensä mukaisesti 68 000 transistoria ja vuonna 1982 julkaistu Intel 80286 120 000 transistoria.
KSP-76
Suunnittelu
Valmistunutta ajoneuvoa koekäytettiin Kubinkassa Moskovan länsipuolella marraskuussa 1944 ja sille annettiin armeijan käyttämä nimi KSP-76. Sota oli koekäytön aikana kuitenkin jo loppumaisillaan. KSP-76 olisi saattanut vaikuttaa SU-76-vauinujen valmistukseen, johon ei sodan tässä vaiheessa pyritty. KSP-76 ei tullut koskaan käyttöön ja projekti hylättiin. Sodan jälkeen alettiin sarjavalmistaa hieman vastaavaan rooliin tarkoitettuja telallisia ASU-57-vaunuja. Säilynyt KSP-76-prototyyppi on Kubinkan panssarimuseolla.
Magnum (muusikko)
Lordi
Magnum liittyi Lordin basistiksi vuoden 1999 lopussa korvaten Sami ”G-Stealer” Keinäsen. Sitä ennen hän oli laulanut taustalauluja yhtyeen Bend Over And Pray The Lord -albumilla vierailevana muusikkona. Levy äänitettiin suurimmaksi osaksi Magnumin omistamalla Underground Studios -äänitysstudiolla Espoossa.
Magnum erotettiin Lordista syksyllä 2002 Would You Love a Monsterman? -singlejulkaisun jälkeen. Hän esiintyi ainoastaan Would You Love a Monsterman? -musiikkivideolla eikä ehtinyt soittaa yhdelläkään Lordin keikalla. Syy erottamiseen oli se, että hän ei halunnut ottaa riskiä elää ilman palkkatyötä ainoastaan bändille, jolloin yhtyeen muut jäsenet tekivät päätöksen, että hänellä ei ole tarpeeksi motivaatiota.
Saana Kallio
Saana Kallio (s. 8. kesäkuuta 1999) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa liigassa pelaavaa Turun Palloseuraa. Hän pelasi liigassa ensimmäisen ottelunsa huhtikuussa 2023. Hän on edustanut Naisten Ykkösessä Turun Weikkoja kausina 2015–2020 ja Turun Palloseuraa kausina 2021–2022.
Eivør Pálsdóttir
Ura
Musiikkityyliltään Eivør on vaikeasti luokiteltavissa. Itse hän määritteleekin sosiaalisessa mediassa genrensä yksinkertaisesti "Eivør!". Alkuaikoina kappaleet oli laulettu yksinomaan fäärin kielellä, sittemmin Eivør on laulanut myös kaikilla muilla pohjoismaisilla kielillä. Kolmen viimeisen albumin aikana kieli on vaihtunut lähes pelkästään englantiin, mutta lokakuussa 2015 Eivør julkaisi toisen albuminsa samana vuonna, fäärinkielisen Slør-albumin.
Hannes Häkkilä
Seuraura
Huhtikuussa 2021 Häkkilä teki 2+1-vuotisen SM-liigasopimuksen Mikkelin Jukureiden kanssa. Hän teki liigadebyyttinsä kauden 2021–2022 avauskierroksella 10. syyskuuta 2021 Kalevan Palloa vastaan. Häkkilä merkittiin Jukureiden kolmospuolustajapariin Niclas Lundgrenin viereen. Hän sai ottelussa jääaikaa 13.12 minuuttia. Liigauransa avausmaalin Häkkilä teki 11. helmikuuta 2022 vieraissa Kalevan Palloa vastaan. Kaikkiaan hän pelasi SM-liigassa kauden aikana 29 runkosarjaottelua tehopistein 1+6=7 ja kaksi playoff-ottelua ilman tehopisteitä. Joulukuussa 2021 Jukurit lainasi Häkkilän kahden ottelun ajaksi Mestis-joukkue Iisalmen Peli-Karhuihin ja maaliskuussa 2022 seura lainasi hänet Savonlinnan Pallokerhoon, jossa Häkkilä pelasi kaikkiaan kuusi ottelua.
Vekseli
Asetettu vekseli eli asete
Asetettu vekseli (asete) on maksukehotus, jonka vekselin asettaja kohdistaa maksavaan. Maksava tulee vekselivelalliseksi hyväksymällä vekselin. Vekselinsaaja on vekselivelkoja, johon nähden maksava ja asettaja sitoutuvat vekselivastuuseen.
Käytännössä asetettu vekseli on hyväksyjän sitoumus maksaa vekselissä mainittu rahamäärä. Jos hän ei sitä maksa, asettaja joutuu maksuvastuuseen.
Tavaravekseli
Tavaravekselien diskonttausta varten pankilla ja yrityksellä oli tavallisesti sopimus tietyn suuruista diskonttoluottolimiitistä. Sopimuksessa pankki sitoutui diskonttaamaan ehdot täyttäviä vekseleitä tuon määrän edestä.
Juoksuaika ja erääntyminen
Määräpäivänä erääntyvä päivävekseli oli tavallisin. Näyttövekseliä käytettiin liike-elämässä toisinaan vakuusvekselinä. A viso ja a dato -vekselit olivat harvinaisia.
Vekseliä ei voi asettaa erääntymään vähin erin. Osamaksukaupassa oli laadittava joka maksuerästä oma vekselinsä tai sitten vekseli täytyi uudistaa pienemmällä vekselillä sitä mukaa, kuin ostaja suoritti maksuja. Ostaja saattoi myös antaa myyjälle avovekselin, jonka myyjä sai täydentää summalla, joka täydentämishetkellä vielä oli maksamatta.
Protesti
Jos vekseliä ei makseta sen erääntyessä, se voidaan protestoida ja protesti voidaan julkaista julkisesti protestilistalla. Listalle joutuminen vaikeuttaa huomattavasti lainansaantia. Protestiin joutumisesta ilmoitetaan luottotietoyhtiöille (Suomessa Suomen Asiakastieto Oy:lle). Julkinen protestointi julkaistaan myös talousalan lehdissä. Vekselin haltijan on protestoitava vekseli säilyttääkseen siihen perustuvat oikeutensa.
Vekselin muotovaatimukset
Asetetussa vekselissä on oltava yhden (ja vain yhden) maksavan nimi. Vekselin muodollisen pätevyyden edellytys ei ole se, että maksava olisi hyväksynyt vekselin allekirjoituksellaan. Omassa vekselissä ei ole maksavan nimeä.
Netta Laasio
Netta Laasio (s. 31. tammikuuta 1996) on suomalainen jalkapalloilija, pelipaikaltaan puolustaja. Hän edustaa Kansallisessa liigassa pelaavaa Turun Palloseuraa. Hän on pelannut liigassa TPS:n joukkueessa toistasataa ottelua ja nousi vakiokokoonpanoon kaudella 2013. Hän on tehnyt neljä liigamaalia: yhden kaudella 2013, yhden kaudella 2015, yhden kaudella 2020 ja yhden kaudella 2023. Hän edusti TPS:ää Naisten Ykkösessä kausina 2021–2022.
Sojuz (avaruusohjelma)
Sojuz-avaruusohjelma on 1960-luvun alussa aloitettu neuvostoliittolainen miehitettyjen avaruuslentojen sarja, jota Venäjän avaruusjärjestö jatkaa yhä. Vuonna 2010 Sojuz TMA -alukset antavat Venäjän avaruusjärjestölle mahdollisuuden miehitettyihin avaruuslentoihin. Aluksia käytetään kuljettamaan eri maiden avaruuslentäjiä ja rahtia Kansainväliselle avaruusasemalle. Vuosina 2011–2018 välissä Sojuz TMA toimii ISS-avaruusaseman ainoana miehitettynä avaruusaluksena, koska Venäjän avaruusjärjestön kehittämä Sojuzin korvaava Kliper-alus ei valmistu tällä aikavälillä.
Yhdistyneet Villatehtaat
Yhdistyneet-villatehtaat (nimi vuoteen 1932 De Förenade Yllefabrikerna Aktiebolag) oli 1902–1960 toiminut tekstiiliteollisuusyritys, jonka kotipaikka oli Hyvinkää.